Incendiu într-un spital Covid din Irak, după explozia unui rezervor de oxigen. Bilanțul morților urcă la 82.
Surse medicale: Tuburi cu oxigen "depozitate fără a respecta condiţiile de securitate" sunt la originea dezastrului. Echipajele de intervenție au salvat 90 din 120 de pacienți. Infecțiile cu coronavirus au crescut puternic din februarie în Irak și au trecut un milion de cazuri în această săptămână.
Cel puțin 27 de persoane au pierit în incendiul izbucnit într-un spital care trata pacienți cu coronavirus în capitala Irakului, Bagdad, relatează BBC.Alte zeci de pacienți au fost răniți în flăcările care au izbucnit sâmbătă seara la spitalul Ibn Khatib.Rapoartele spun că un accident a provocat explozia unui rezervor de oxigen, provocând incendiul.Premierul irakian Mustafa al-Kadhimi a cerut o anchetă imediată asupra cauzelor a ceea ce el a numit "un accident tragic".Șeful Apărării Civile din Irak, generalul-maior Kadhim Bohan, a declarat presei de stat că focul a izbucnit în unitatea de terapie intensivă a spitalului.Până în prezent, echipajele de intervenție au salvat 90 din 120 de pacienți și rude, potrivit agenției de știri de stat INA.Aproximativ "30 de pacienți se aflau în secția de terapie intensivă", care a fost rezervată pentru cele mai grave cazuri de Covid-19 din Bagdad, a declarat o sursă de spital pentru agenția de presă AFP.Răniții și pacienții care nu au fost răniți au fost duși cu ambulanța la alte spitale din apropiere.Apărarea civilă a declarat că focul era sub control la primele ore ale dimineții.Într-un comunicat, comisia guvernamentală pentru drepturile omului a declarat că incidentul este "o crimî împotriva pacienților epuizați de Covid-19".Spitalele irakiene au fost forțate la limită în timpul pandemiei, slăbite de ani de război, neglijare și corupție.Infecțiile cu coronavirus au crescut puternic din februarie în Irak și au trecut un milion de cazuri în această săptămână.Ministerul Sănătății a înregistrat un total de 1.025.288 de cazuri de boală și 15.217 decese de la începutul pandemiei.Țara a lansat luna trecută campania de vaccinare și a primit aproape 650.000 de doze, dintre care majoritatea provin de la Covax, un program global de partajare a dozelor.